

**Az akvakultúra terén történő innováció ösztönzése című pályázati felhívás**

A projekt azonosító száma: MAHOP-2.1.1-2016-2017-00007

A projekt címe: Fenntartható, innovatív haltermelési és környezetkezelési technológiák fejlesztése és gyakorlati bevezetésének támogatása

A kedvezményezett neve: Magyar Agrár, - és Élettudományi Egyetem- Akvakultúra és Környezetbiztonsági Intézet

Halászati Kutató Központ (HAKI)

A projekt megvalósítás időszaka: 2018.10.05-2021.03.31.

A szerződött támogatás

támogatási összege: 297 490 301 Ft

A támogatás mértéke: 100%

**A projekt tartalmának bemutatása:**

A hazai haltermelés fejlesztését célzó, komplex alkalmazott kutatási projekt magában foglalja a haltermelő létesítmények környezetre gyakorolt negatív hatásának csökkentésére irányuló műszaki, tudományos vagy szervezeti ismeretek, a fenntartható erőforrás-hasznosításra irányuló innovatív technológiák és a halolaj- és hallisztfüggőséget csökkentő haltakarmányozási technológiák fejlesztését, valamint a jelentős piaci potenciállal rendelkező új akvakultúra fajok intenzív termelésbe vonásának támogatását.

A fenti célokat a haltermelés input igényeinek optimalizálásával, a haltermelő rendszerek által kibocsátott elfolyóvíz kezelésére és hasznosítására irányuló eljárások kidolgozásával és a süllő és sügérfélék nevelésére irányuló termeléstechnológiai fejlesztéssel sikerült elérni, nagy hangsúlyt fektetve a projekt eredményeinek a gyakorlati bevezetésére.